Brand i et hus i Aalborg Øst kan være påsat af tyve.

Natten til fredag blev der anmeldt brand i et hus i Aalborg Øst. Det var husets kælder, der brændte, og politiet har mistanke om, at branden kan være påsat. - Der havde været indbrud i huset, så det kan være indbrudstyven, der har startet branden. Nu skal teknikere undersøge stedet nærmere, fortæller vagtchef ved Nordjyllands Politi, Bent Højgaard. Huset havde stået tomt et stykke tid, da beboeren havde været bortrejst. Huset blev kun røgskadet ved branden.